HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Jr.
Daavid sanoi Ps. 23:5:ssä: -
"Sinä valmistat minulle pöydän minun vihollisteni silmien eteen.
Sinä voitelet minun pääni öljyllä; minun maljani on ylitsevuotavainen."
Ohjelmassa tänään puhumme Jumalan voitelusta.
Mikä se on? Mikä on sen tarkoitus? Ja paljon muuta.
Uskon, että voitelu on olennainen osatekijä, perusaines, -
jota me tarvitsemme elämässämme. Voitelu on niin tarpeellinen, -
että ilman sitä emme ole tehokkaita kristillisessä elämässämme.
Sinulla voi olla voitelusta paljon kysymyksiä. Yritän vastata niihin.
Pian katsomme opetuksen siitä, mitä voitelu on, -
miten voi saada voitelun ja virrata Pyhässä Hengessä.
Uskon, että Jumala tahtoo sinun elävän voittoisaa kristillistä elämää.
Se ei tarkoita, etteikö olisi ongelmia. Se tarkoittaa, että sinulla on voima -
selättää elämän haasteet, joita kohtaat.
Raamattu kertoo miehestä, joka rakensi talonsa -
hiekalle. Toinen mies rakensi talonsa kalliolle.
Tuli myrsky, ja tuulet puhalsivat.
Talot joutuivat kovalle koetukselle.
Molemmat kokivat saman asian mutta selvisivät siitä eri tavalla.
Hiekalle rakennettu talo tuhoutui myrskyssä täysin.
Mutta kalliolle rakennettu talo, -
vaikka tuulet puhalsivat ja satoi, ja ne piiskasivat sitä taloa, -
Raamattu sanoo, että se talo kesti eikä sortunut.
Uskon, että Jumala haluaa tehdä sinuun rakenteen, -
joka kestää vihollisen hyökkäykset.
Uskon, että opetus voitelusta auttaa sinua -
myös ymmärtämään asemaasi ja kutsuasi valtakunnassa.
Ymmärtämään, että Jumalan valta- kunnassa jokaiselle on varattuna -
erityinen voitelu ja tarkoitus.
Aivan kuten Raamatussa Jumalalla oli erityinen tarkoitus -
Paavalille, Pietarille, opetuslapsille, joista jokaiselle oli oma paikkansa, -
Jumalalla on sinullekin paikka valtakunnassa. Puhumme siitäkin.
Pysy siis kanavalla. Ohjelman lopussa rukoilemme puolestasi, -
että Pyhä Henki antaa sinulle ilmestystä, viisautta ja ymmärrystä -
ja saat kosketuksen Jumalan kutsun täyteyteen elämässäsi.
Jumalan tahto on, että vaellat tietoisena Hänen kutsustaan.
Tietäen, mikä on Hänen kutsunsa, toimien siinä ja toteuttaen sitä.
Jumalan tahto on, että vaellat Hänen kutsunsa täyteydessä.
Uskon, että Jumala on kutsunut sinut suuriin asioihin -
ja Herra tulee käyttämään sinua voimallisesti.
Mutta sinun tulee ottaa paikkasi, ymmärtää Sanaa -
ja toimia Jumalan Sanan periaatteissa, -
niin että voit virrata, olla siunattu -
ja lisäksi olla siunauksena.
Jumala on kutsunut sinut ja minut kantamaan voitelua, -
jonka Hän antoi sisällemme. Ja kuin Daavid voimme sanoa: -
"Sinä voitelet minun pääni öljyllä; minun maljani on ylitsevuotavainen."
Rukoilemme perheesi ja tarpeidesi puolesta. Ehkä olet sairas, -
ja sinulla on vaikeaa. Opetuksen jälkeen -
rukoilemme vapautumisen ja paranemisen puolesta.
Jumalan armo antaa sinulle voiman toteuttaa Jumalan antamia unelmia.
Läpi Raamatun näemme, että Jumala voiteli miehiä ja naisia -
eri tavoilla. Mooseksen elämässä -
tapahtui ihmeellisiä asioita.
Samoin Daavidin elämässä mutta hyvin eri tavalla.
Sama juttu apostolien ja opetuslasten elämässä.
He kokivat voitelun eri tasoja. Siitä puhumme tänään.
Katsotaan seuraavaksi opetus.
Kuunnelkaa tarkasti. Tehkää muistiinpanoja.
Sitten rukoilemme.
Sana 'voitelu' on luultavasti tuttu jo jonkin aikaa uskossa olleille.
Mutta mitä se tarkoittaa? Mitä Raamattu sanoo siitä?
Katso tämä video, niin opit lisää tästä tärkeästä aiheesta, -
joka muuttaa elämäsi.
Jos katsot tätä ensikertaa, tilaa kanavamme.
Julkaisemme hengellistä sisältöä, joka rakentaa uskoasi -
ja vie hengellistä elämääsi eteenpäin.
Puhumme tänään voitelusta.
Mitä se tarkoittaa? Vanhassa testamentissa -
Jumala käski asioita -
ja ihmisiä voideltavaksi tai asetettavaksi erilleen -
erityistä tarkoitusta varten. Esimerkki.
1. Samuelin kirjassa Samuel voiteli Daavidin Israelin kuninkaaksi.
Hänet asetettiin erilleen virallisesti ja julkisesti, -
kun hänet voideltiin öljyllä. Se symboloi Pyhän Hengen läsnäoloa, -
joka tuli hänen ylleen kuninkaaksi asettamista varten myöhemmin.
Papit voitelivat temppelin esineet eli kaatoivat öljyä niiden päälle.
Se oli merkki siitä, että ne oli erotettu erityiseen käyttöön.
Vanhassa testamentissa ihmiset murskasivat oliiveja -
saadakseen niistä öljyä. Öljy kaadettiin esineen tai ihmisen ylle.
Se oli merkki erottamisesta erityistä tarkoitusta varten.
Se on ensimmäinen kuva voitelusta.
Voitelu on erilleen asettamista tiettyä tarkoitusta varten.
Voitelu ei siis ole vain jokin abstrakti asia.
Se on selvä erottaminen erityistä tarkoitusta varten.
Luuk. 4:18:ssa Jeesus meni synagogaan ja luki tekstin: -
"Herran Henki on minun päälläni, sillä hän on voidellut minut -
julistamaan evankeliumia köyhille; hän on lähettänyt minut -
saarnaamaan vangituille vapautusta ja sokeille näkönsä saamista, -
päästämään sorretut vapauteen, saarnaamaan Herran otollista vuotta".
Kiinnitä huomiota Hänen sanoihinsa: "Herran Henki on minun päälläni".
Voitelu on sitä, että Jumalan Henki tulee henkilön ylle, -
jotta tämä täyttäisi tietyn tehtävän.
Voitelu ei ole jokin abstrakti tunne.
Se ei ole tunne, että iho menee kananlihalle tai sähkövirta kulkee läpi.
Se voi olla voitelun tulos, mutta voitelemalla Jumala erottaa -
ja voimauttaa henkilön täyttämään jonkin tehtävän.
Jeesus luki: "hän on voidellut minut julistamaan evankeliumia köyhille".
Jumalan Henki oli voimauttanut Hänet julistamaan evankeliumia köyhille, -
[parantamaan särjetyt sydämet,] saarnaamaan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta".
Voitelulla Jumala erottaa henkilön tiettyyn tarkoitukseen.
Kun ajattelet sanaa 'voitelu', -
ajattele sanaa 'erottaminen'. Jeesus asetettiin erilleen -
jo äitinsä kohdussa täyttämään tarkoituksen, -
olla maailman Vapahtaja.
Jopa nimessä Jeesus Kristus 'Kristus' tarkoittaa 'Voideltua' -
tai 'Voimautettua', 'Messiasta', 'Jumalan voitelemaa'.
Jos haluaa ymmärtää voitelua, -
pitää ymmärtää ensin, että se tarkoittaa erilleen asettamista.
Luemme Ap. t. 10:38:sta: -
"Jumala Pyhällä Hengellä ja voimalla oli voidellut Jeesuksen Nasaretilaisen,
hänet, joka vaelsi ympäri ja teki hyvää ja paransi kaikki -
perkeleen valtaan joutuneet; sillä Jumala oli hänen kanssansa."
Huomaa: Jumala oli voidellut Jeesus Nasaretilaisen -
Pyhällä Hengellä ja voimalla, -
ja tämä vaelsi, teki hyvää ja paransi kaikki perkeleen valtaan joutuneet.
Voitelu tuli Jeesuksen päälle, jotta Hän voi vaeltaa, tehdä hyvää -
ja parantaa kaikki perkeleen sortamat. Voitelu palvelee tarkoitusta.
Voitelua ei saa vain, jotta ihmisellä olisi hyvä olo.
Kun Jumala vuodattaa voitelunsa ihmisen ylle, -
se palvelee aina tarkoitusta.
Voitelussa Jumala erottaa sinut tiettyyn tarkoitukseen -
ja lähettää ja voimauttaa sinut tekemään jotain valtakunnan hyväksi.
Voitelua seuraa aina tarkoitus.
Voitelu ei ole vain jotain, mitä tunnet.
Voitelu on oikeus ja voimautus Jumalan Hengeltä, -
jotta voit täyttää tehtävän.
On tärkeää sanoa, että voiteluja on erityyppisiä.
Ef. 4:ssä sanotaan, että Jumala kutsui jotkut apostoleiksi, -
toiset profeetoiksi, opettajiksi, paimeniksi ja evankelistoiksi -
tehdäkseen pyhät täysin valmiiksi palveluksen työhön.
Kristus-ruumiissa on erilaisia lahjoja ja tehtäviä.
Jumala on asettanut ihmisiä tiettyihin tarkoituksiin ja tehtäviin.
Jotkut on voideltu opettamaan, toiset parantamaan sairaita.
Jotkut on voideltu profetoimaan.
En väitä, etteivätkö kaikki voi profetoida, -
mutta joillakin on siihen erityisvoitelu.
Sinun pitää ymmärtää tehtäväsi, tarkoituksesi -
ja paikkasi Kristus-ruumiissa ja tehdä se, mihin Jumala on sinut kutsunut.
Täytä tehtäväsi, niin Herran voitelu, Pyhän Hengen voitelu, -
tukee sinua sen mukaan, mitä sinut on kutsuttu tekemään.
Olen tavannut ihmisiä, jotka on kutsuttu tietyntyyppiseen työhön, -
ja Jumala on antanut heille siihen armon ja voiman, -
mutta he yrittävät siirtyä eri asemaan, johon Jumala ei ole heitä kutsunut.
On tärkeää ymmärtää, -
mihin Jumala on meidät voidellut ja kutsunut, -
jotta voimme täyttää tehtävämme Hengen voitelussa ja voimassa.
Jotkut on voideltu toimimaan liike- elämässä. Jumala on kutsunut heidät -
vaikuttamaan ja johdattamaan sieluja Jeesukselle liike-elämässä.
Voit olla juristi, lääkäri, psykologi tai opettaja. Jumala on kutsunut sinut-
vaikuttamaan ja kantamaan Hänen läsnäoloaan, voiteluaan ja voimaansa-
paikkoihin, joihin pastori ei pääse.
Jumala on kutsunut sinut juuri tällaista aikaa varten.
Jumala tahtoo voidella ja asettaa sinut erilleen täyttääksesi tehtävän.
Raamattu sanoo 1. Kor. 12:4―5:ssä: -
"Armolahjat ovat moninaiset, mutta Henki on sama; -
ja seurakuntavirat ovat moninaiset, mutta Herra on sama; -
ja voimavaikutukset ovat moninaiset, -
mutta Jumala, joka kaikki kaikissa vaikuttaa, on sama."
On tärkeää ymmärtää, että vaikka voiteluja ja kutsuja on erityyppisiä, -
sen kaiken vaikuttaa sama Henki, -
Jumalan Pyhä Henki.
Jumala on kutsunut sinut tätä aikaa varten -
tietyllä voitelulla Herralta täyttääksesi tehtävän.
Löydä paikkasi ja identiteettisi Hänessä.
Pyydä Häntä ohjaamaan sinut siihen, mitä Hän haluaa sinun tekevän, -
niin Hän ohjaa sinut paikkaan, -
jossa on Hänen ylitsevuotava voitelunsa, armonsa ja suosionsa.
Voitelu siis merkitsee erottamista ja voimauttamista tiettyyn tarkoitukseen.
Jos olet uskossa Jeesukseen, sinä jo kannat voitelua sisälläsi.
Raamattu sanoo 1. Joh. 2:27:ssä: "teissä pysyy se voitelu, -
jonka olette häneltä saaneet, ja te ette ole kenenkään opetuksen tarpeessa; -
vaan niinkuin hänen voitelunsa opettaa teitä kaikessa, -
niin se opetus on myös totta eikä ole valhetta; -
ja niinkuin se on opettanut teitä, niin pysykää hänessä."
Tässä ei kielletä opettajia.
Ef. 4:ssa sanottiin, että Jumala kutsui jotkut opettajiksi.
Tässä tarkoitetaan, että voitelu auttaa näkemään, mikä on totta ja mikä ei.
Voitelu sisälläsi todistaa myös, -
mikä tulee Jumalan Hengestä.
Kun joku opettaa voitelussa, -
sisälläsi oleva voitelu tunnistaa tuon henkilön voitelun.
Sitä se tarkoittaa. Jos siis uskot Jeesukseen, -
kannat jo sisälläsi tietyn määrän voitelua.
Niin kuin Raamattu sanoo: voitelu pysyy teissä.
Tietysti me voimme kasvaa voiteluun.
Saamme Hengen voitelun, kun synnymme uudesti.
Mutta voimme kasvaa Herran voitelussa joka päivä.
Nälkämme Jumalaa kohtaan saa voitelun meissä -
ilmenemään suuremmilla tasoilla.
Kerron esimerkin. Mooses ei aloittanut Punaisenmeren halkaisemisella.
Voitelu kehittyi hänen elämässään.
Egyptin vitsaukset tulivat yksi kerrallaan.
Jokainen oli edellistä voimallisempi.
Lopulta tietyn tason jälkeen Egyptin taikurit ja velhot -
eivät enää pysyneet perässä.
Myöhemmin hän halkaisi Punaisenmeren.
Jopa Jeesuksen elämässä voi nähdä, miten voima ja demonstraatio etenivät.
Hän aloitti muuttamalla veden viiniksi.
Myöhemmin Hän puhdisti spitaalisia ja herätti Lasaruksen kuolleista.
Hänet ristiinnaulittiin, ja kolmantena päivänä Hän nousi kuolleista -
Jumalan voimalla ja nousi 40 päivän jälkeen taivaaseen.
Voitelun kasvu oli siis etenevää Jeesuksen elämässä.
Ja aivan kuten Jeesus kasvoi voitelussa, -
mekin voimme kasvaa joka päivä.
Nälkämme ja antautumisemme Herralle -
määrittävät voitelun kasvun elämässämme.
Nykyään kaikki haluavat olla voideltuja.
Monet haluavat Jumalan kirkkauden ja voiman.
He haluavat ihmeet, merkit ja tunnusteot. Se on hienoa.
Mutta siihen liittyy myös murskaamista ja itsensä kieltämistä.
Ne ovat välttämättömiä voidaksemme kasvaa voitelussa.
Tarvitaan antautumista Pyhälle Hengelle.
Voitelun kasvu elämässäsi -
riippuu Jumalan Hengelle antautumisesi tasosta.
Jeesus itse -
Getsemanen puutarhassa sanoi: -
"Isä, anna tämän maljan kulkea ohitseni."
"Mutta ei niin kuin minä tahdon, vaan Sinä."
Antautumisesi taso määrittää, -
millaisen voitelun tason Herra sinulle uskoo.
Vanhassa testamentissa -
öljyä saatiin oliiveja murskaamalla.
Sitten öljyllä voideltiin jokin tai joku.
Oletko valmis murskattavaksi, jotta öljy voidaan vuodattaa?
Öljy, joka symboloi Hengen läsnäoloa.
Oletko valmis antautumaan kokonaan Herran voitelun eteen?
Antautuminen kasvattaa Jumalan kirkkauden ilmenemistä elämässäsi.
Tahdon rukoilla puolestasi nyt, -
että se voitelu, Jumalan läsnäolo, tunkeutuu elämäsi, -
koskettaa sinua ja täyttää sinut.
Jos Herra on käyttänyt sinua, rukoilen, että nouset uudelle tasolle voitelussa,-
Jumala antaa voiman täyttää Hänen tarkoituksensa -
ja Hänen kutsunsa näkyy elämässäsi.
Että tunnet kutsusi ja tarkoituksesi.
Isä, rukoilen Jeesuksen nimessä jokaisen katsojan puolesta.
Voitele heistä jokainen.
Näytä heille tahtosi ja tarkoituksesi.
Anna tuore ilmestys siitä, mitä heidät on kutsuttu tekemään.
Olkoon Herran kutsu selvä. Tulkoon Herran ääni kuulluksi.
Raivaa kaikki esteet ja muurit.
Hengen voitelu ja Pyhän Hengen voima, -
vuodatettakoon jokaisen katsojan ylle nyt.
Tulkoon suurempi antautumisen taso,-
ja suurempi täyttymyksen taso läsnäolossasi.
Jeesuksen nimessä taivaat avautukoot jokaisen ystävämme yllä.
Vuodata voitelusi. Paranna sairaat.
Vapauta sorretut.
Anna kirkkautesi tulla näkyviin ystävissäni Jeesus-nimessä, aamen.
Tykkää videosta. Kirjoita kommentti- kenttään, mistä katsot.
Jaa videota, jotta Jumalan Sana tavoittaisi monet.
Jatkamme täältä studiosta.
Rukoilemme puolestanne hetken kuluttua.
Kuulitte Jumalan Sanan Hengen voitelusta.
Kuulitte Sanan periaatteet. Ehkä sinulla on kutsu taivaasta.
Jumala kutsuu sinua johonkin suureen.
Tahdon muistuttaa, että Jumalan kutsuun liittyy aina taistelu.
Kaikki, jotka Jumala kutsuu, kohtaavat vaikeuksia ja haasteita.
Ei ole yhtäkään Jumalan kutsumaa, -
jota vihollinen ei ole yrittänyt pysäyttää.
Jokainen henkilö Raamatussa kohtasi haasteita.
Rukoilen erityisesti niiden puolesta, joilla on kutsu Jumalalta, -
että Jumala antaa varmuutta Hänessä ja luotat Häneen, -
että voitelu kehittyy.
Se on matka. Se ei ole aina helppoa.
Mutta Raamattu sanoo, että meillä on Auttaja, Pyhä Henki.
Pyhä Henki tulee vahvistamaan meitä ja auttamaan meitä, -
jotta voimme täyttää Jumalan kutsun.
Et ole tällä matkalla yksin.
Sen voitelun myötä, jonka Henki antaa, Hän antaa meille myös voiman-
täyttää Jumalan meille varaamat unelmat.
Rukoilen myös sairaiden ja kamppailevien puolesta.
Rukoilen, että Jumalan voima ja läsnäolo -
motivoivat sinua ja asettavat sinut oikeille raiteille.
Rukoilen julistuskutsun saaneiden puolesta.
Ehkä sinut on kutsuttu liike-elämään, lääkäriksi tai juristiksi -
vaikuttamaan alueella, jolle sinulla on kutsu.
Rukoilen, että Herran voitelu antaa sinulle voiman, -
jotta voit tehdä kaiken, mihin Jumala on sinut kutsunut Jeesus-nimessä.
Isä, rukoilen veljeni, sisareni ja ystäväni puolesta, -
joka katsoo tätä ohjelmaa nyt.
Jeesuksen nimessä rukoilen: siunaa heitä ja voimauta heidät.
Kosketa sellaisia henkilöitä, joilla on vaikeaa.
He luottavat Sinuun, että he voivat täyttää kutsusi.
Rukoilen, etteivät vihollisen haasteet pysäytä heitä.
Kaikki heitä vastaan valmistetut aseet jääkööt tehottomiksi.
Nuhtelen sairautta, tautia ja vihollisen aiheuttamaa sortoa.
Julistan Jeesuksen nimessä, -
että kaikki paholaisen teot raukeavat.
Jeesuksen nimessä julistan, että Henkesi voima tekee heissä työtä nyt.
Jeesuksen nimessä käsken -
kaikkien myrskyjen tyyntyä.
Voitelusi vaikuttakoon kansassasi.
Jumalan voima vaikuttakoon heidän hyväkseen.
Julistan, että Kristuksessa he ovat enemmän kuin voittajia.
Isä, julistan, että he kulkevat kirkkaudesta kirkkauteen -
ja että tämänpäiväinen opetus auttaa heitä astumaan kutsuunsa.
Siunaa niitä, joilla on kutsu julistaa Sanaa -
tai toimia lääkärinä, juristina, liike-elämässä tai yrittäjänä.
Herra, siunaa, ohjaa ja johdata heitä, -
anna ilmestystä, taitoa ja ymmärrystä.
Valaise heidän polkunsa, -
jotta he osaavat kulkea suoraan ja tehdä tahtosi.
Tapahtukoon Sinun tahtosi heidän elämässään.
Kosketa jokaista perhettä.
Kosketa jokaista katsojaa.
Tätä katsotaan monessa maassa.
Kosketa heitä tässä hetkessä.
Paranna, vapauta ja varjele.
Siunaa seurakuntaasi kaikkialla.
Kirkasta Jeesuksen nimeä. Jeesuksen nimessä rukoilemme, aamen.
Ystäväni, me rukoilemme puolestasi. Olet meille rakas.
Jos sinulla on rukouspyyntö, lähetä meille sähköpostia.
Tilaa YouTube-kanavamme.
Siellä näet suoria videolähetyksiä.
Voit katsoa jumalanpalveluksia suorana lähetyksenä.
Voit myös katsoa lyhyitä videosanomia, jotka siunaavat sinua.
Muista. Kun vaellat hengellisellä matkallasi, -
tarvitset Sanan ravintoa, jotta pysyt vahvana.
Ravitse itseäsi oikeanlaisella hengellisellä ruoalla, niin kasvat.
Jumalan siunausta! Olet rakas. Rukoilemme puolestasi. Näkemiin!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz